Yhdistysten sääntöjen mukaan toiminnantarkastajia valitaan kaksi (2) varsinaista toiminnantarkastajaa ja kaksi (2) varatoiminnantarkastajaa.

Yleistä toiminnantarkastuksesta

Toiminnantarkastuskertomus osoitetaan yhdistyksen jäsenille.

Toiminnantarkastuskertomuksessa tulee olla:
•	maininta siitä mitä tilinpäätöstä tarkastus koskee
•	maininta, jos tarkastuksessa on ilmennyt, että yhdistykselle on aiheutunut vahinkoa tai yhdistyslakia tai sääntöjä on rikottu

Toiminnantarkastuskertomuksessa olisi lisäksi hyvä mainita, kuka on vastuussa:
•	tilinpäätöksen laadinnasta ja varainhoidon järjestämisestä
•	toiminnantarkastajan tehtävästä

Toiminnantarkastuskertomukseen olisi hyvä kirjoittaa selostus siitä:
•	mitä on tarkastettu
•	miten on tarkastettu
•	mitä on havaittu

Lisäksi toiminnantarkastuskertomuksen tulisi sisältää muun muassa seuraavaa:
•	Maininta siitä, jos tarkastuksessa on ilmennyt olennaista huomautettavaa yhdistyksen talouden tai hallinnon osalta;
•	Jos tarkastuksessa ilmenee, että kirjanpito tai tilinpäätös ei olennaisilta osin sisällä yhdistyksen tuottoja, kuluja, varoja ja velkoja tai että yhdistyksen kuluiksi on kirjattu esimerkiksi johdon tai henkilöstön henkilökohtaisia kuluja.
•	Maininta siitä, jos tilinpäätös ei perustu yhdistyksen kirjanpitoon.

Toiminnantarkastajat voivat antaa kertomuksessaan yhdistyksen jäsenille tiedoksi myös muita toiminnantarkastuksessa tekemiään havaintoja yhdistyksen taloudesta ja hallinnosta. Lisäksi toiminnantarkastajat voivat antaa yhdistyksen hallitukselle erillisen tarkastuspöytäkirjan havainnoistaan.

Merkintä tasekirjaan 

Toiminnantarkastajien olisi hyvä kirjata hallituksen allekirjoittamaan tasekirjaan merkintä suoritetusta toiminnantarkastuksesta. Tasekirja päivätään ja allekirjoitetaan ja 
tasekirjaan tehtävässä merkinnässä todetaan että ”suoritetusta toiminnantarkastuksesta on annettu kertomus”.

TOIMINNANTARKASTUSKERTOMUS   malli

Toiminnantarkastuskertomus osoitetaan yhdistyksen jäsenille.
JHL yhdistys ry:n (nimi) jäsenille 

	Toiminnantarkastuskertomuksessa tulee olla:
•	maininta siitä mitä tilinpäätöstä tarkastus koskee.
Olemme tarkastaneet JHL yhdistys ry:n (nimi) kirjanpidon, tilinpäätöksen ja hallinnon vuodelta 20xx.

Toiminnantarkastuskertomuksessa olisi lisäksi hyvä mainita, kuka on vastuussa:
•	tilinpäätöksen laadinnasta ja varainhoidon järjestämisestä
Hallituksen vastuu

Yhdistyksen hallitus vastaa tilinpäätöksen ja toimintakertomuksen laatimisesta ja että yhdistyksen kirjanpito on lainmukainen ja varainhoito on luotettavalla tavalla järjestetty. 

Toiminnantarkastuskertomukseen olisi hyvä kirjoittaa selostus siitä: mitä on tarkastettu, miten on tarkastettu, mitä on havaittu
Toiminnantarkastajan lausunto

Tarkastusta suorittaessa meillä on ollut käytettävissä yhdistyksen kirjanpito, hallinnon pöytäkirjat ja toimintakertomus.

Toiminnantarkastus on suoritettu hyvän tarkastustavan mukaisesti. Kirjanpitoa sekä tilinpäätöksen laatimisperiaatteita, sisältö ja esittämistapaa on tällöin tarkastettu riittävässä laajuudessa sen toteamiseksi, ettei tilinpäätös sisällä olennaisia virheitä tai puutteita. Hallinnon tarkastuksessa on selvitetty hallituksen jäsenten toimineen yhdistyslain säännösten mukaisesti.

Lausuntona esitämme, että tilinpäätös on laadittu olennaisin osin kirjanpitolain sekä tilinpäätöksen laatimista koskevien ohjeiden, muiden säännösten ja määräysten mukaisesti ja se osoittaa xx xxx, xx euron ylijäämää. Tarkastamamme tilinpäätös antaa kirjanpitolaissa tarkoitetulla tavalla oikeat ja riittävät tiedot yhdistyksen toiminnan tuloksesta ja taloudellisesta asemasta.

Tarkastuksessa emme ole havainneet, että yhdistykselle olisi aiheutunut vahinkoa tai yhdistyslakia tai sääntöjä olisi rikottu.
. 
Tilinpäätös voidaan vahvistaa sekä vastuuvapaus myöntää hallituksen jäsenille tarkastamaltamme tilivuodelta.

Päiväys 

Tarkastajan allekirjoitus			Tarkastajan allekirjoitus
Nimenselvennys			Nimenselvennys